Cuneiform Tablet Kt o/k 62 (AKT 4 58)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-um-a-šùr qí-bi-ma um-ma i-dí-a-šùr-ma mì-šu ša ta-áš-pu-ra-ni um-ma a-ta-ma URUDU ša i-na É kà-ri-im qá-tí tal-qé-ú 2 me-at URUDU ša sú-ḫu-pì al-qé 3 me-at ší-pá-tim šál-šu-um mì-iš-lá a-dí-ší-na ú 10 ma-na URUDU iq-bu-sú-ni ší-im-ší-na 1 me-at 30 URUDU ŠU.NÍGIN 3 me-at 30 URUDU ŠÀ.BA 40 ma-na URUDU SIG₅ i-ma me-at 20 URUDU qá-at-kà a É kà-ri-im a-dí-i 3 ma-na AN.NA ki-ma 90 ma-na URUDU qá-at-kà-ma a-dí-i 60 ma-na URUDU a-na šu-li a-dí-in um-ma šu-ut-ma i-na URUDU ša É kà-ri-im ša sú-ḫu-pì lá-qá-am qá-bi-a-ku 30 ma-na URUDU a-na qá-tí-kà a-dí-in ší-tí URUDU-i-kà 30 ma-na i li-bi-a 68 {TÚG}ku-ta-ni qá-at-kà a É kà-ri-im a-dí-i 9 GÍN.TA 10 ma-na 12 GÍN KÙ.BABBAR-šu im-nu 0.5 ma-na.TA KÙ.BABBAR iš-tap-ku-ma 0.5 ma-na KÙ.BABBAR a-dí-i a-bi a-ta té-er-ta-kà li-li-kam KÙ.BABBAR a-na-kam a-šar lá-qá-im lá-al-qé